ОТЧЕТЕН ДОКЛАД

 ЗА

 ДЕЙНОСТТА

 *НА НАРОДНО ЧИТАЛИЩЕ „ВИДЕЛИНА – 1928“*

С.КУКОРЕВО ЗА 2020 год.

І. КРАТКА ХАРАКТЕРИСТИКА НА ЧИТАЛИЩЕТО

 Народно читалище „Виделина – 1928“ е инициатор на редица културни прояви от местен и регионален характер. Читалището е не само средище за съхраняване на традициите на местното население, но е и социален, културно-информационен и образователен център за местната общност. Съхранява, обогатява и разпространява културното наследство на родния край. Самодейците от читалището пресъздават народните обичаи и нагледно показват, че народните традиции и обичаи са живи и се предават от поколение на поколение.

Ежегодно културните прояви и празници подържат духовния живот в нашето населено място.

Художествено-творческата дейност в читалището цели запазване и развитие на традиционните ценности на българския народ, съхраняване на обичаите и традициите, както и създаване на нови традиции, породени от нуждите на местните общности. Чрез тази дейност читалището работи за привличане на младите хора и учениците към читалищните самодейни колективи. С изявите на читалището се обогатява културния живот в село Кукорево, за утвърждаване на националното самосъзнание и съхраняване богатството на местната култура. Чрез тази си дейност нашето читалище има възможност за популяризиране на нашето населено място в страната. За осъществяване на тези си задачи бяха организирани следните празници:

* Организиране и провеждане на местни фолклорни празници
* Организиране и провеждане на празничните прояви, посветени на деня на община „Тунджа“.
* Поддържане на утвърдените форми в любителското художествено творчество и създаване на нови, ангажирано участие в общинските конкурси, празници и други прояви

През изминалата 2020 година в читалището се честваха някои празници от националния и обредния календар, поради пандемичната обстановка в страната.

 На 21.01.2020 г. Традицията бе спазена и за пореден път в Кукорево НЧ”Виделина-1928” и клуб на пенсионера както винаги заедно, рамо до рамо, и в трудните ни делници, и в хубавите ни български празници отново отбелязоха празника „бабинден“.

Какво се хоро извило,

Извило и подредило,

в КУКОРЕВО село голямо,

на днешния празник БАБИНДЕН!

Бабинден- деня на родилната помощ, един от големите народни женски празници, посветен на „бабите”-жените, които помагат при раждането на младите булки и невести. Тази година баба Стоянка с баба Стоя изпълниха ритуала, изкъпа баба Стоя бебето и го благослави да расте здраво и щастливо. По стара българска традиция самодейките пресъздадоха ритуала, жените приготвиха баници и други кулинарни изкушения. Читалищният секретар поздрави всички присъсстващи с добре дошли и им пожела здраве, благополучие и повече бебета през новата година да се родят в селото ни. Празникът продължи с много музика, песнн, танци, смях, забавни игри и конкурс „Мисис супер баба 2020”, която бе Стоя Димитрова и получиха корона, диплома, правилник на бабата. Всички си пожелаха през 2020г. да се родят повече бебета в село Кукорево.

-Хубава песен запей

Българско хоро заиграй.

Млади и сткари

Заедно да се съберем!

Една запазена традиция, един красив празник! Здраве и дълголетие на всички баби!

Любовта и виното вървят заедно.

По стара българска традиция кукоревци отбелязаха на 1 февруари празника на лозарите и винарите „Трифон Зарезан” в пенсионерския клуб към читалището.

Нашето село Кукорево, днес празнува Зарезан

И към лозата се отправи, да направи водосвет

С вино се лоза полива, за да има берекет

Да се ражда едро грозде, жълто като кехлибар

Да го има на софрата, този чуден божи дар

Празникът ще продължи, много вино ще се лее

За щастливи, бъдни дни!

Хубавото вино се създава с много любов, а любовта се отбелязва с хубаво вино!

Празникът на виното и веселието в Кукорево продължи с много песни, хора и конкурс за „най-добро домашно вино и ракия” , и хора. Журито определи За най-добра домашна ракия Първо място - Тяна Петкоица, За най-красиво поднесена домашна ракия второ място - Стоя Пейчева, за ароматното истинско майсторлъшко вино, първо място – Данчо и Веска Димитрови, за майсторство в приготвянето на домашно ароматно пивкаво вино, второ място - Динка Тодорова. Кукоревци могат да са спокойни, че и следващата лозарска година ще бъде богата и плодородна. Този празник за сетен път доказва, че кукоревци са радетели и пазители на всички родни български обичаи.

 На 15 февруари Певческата ни група и танцовия ни състав участваха във фолклорната програма на 15-тия Общинския празник на виното „Скалица 2020”. Въпреки студеният вятър, който се разнасяше танцьорите се вихреха с хората Арканул, Калгамашката и Пуийченца. По време на официалната част бяха наградени най-добрите производители на бели, червени вина и ракия от цялата община. Големият Общински празник на виното постави и финала на честването на Деня на лозарите и винарите от региона. Тази година беше малко по-различна имахме и представител от Кукорево – Петко Михалев. Накрая беше зарязана и лозата пред читалището, дарена преди 12 години от кмета на Горна Оряховица, който е родом от Скалица.

1. февруари 1983година

-черна дата за цяла България,

за цял един народ!

Поклон пред паметта на Апостола!

147 години от обесването на Дякона, от смъртта на Васил Левски.

 На 28 февруари жените от певческата група се включаха в организираното шестствие „Кукерландия”

 На 29 февруари ТС „Тракиец” взе участие Кукерландия 2020.

На 1 март отбелязахме Деня на самодееца и любителското художествено творчество.

Баба Марта бързала, мартенички вързала, бели и червени, румени, засмени….

Нашата кукоревската баба Марта гостува на децата от ДГ „Щурче” с.Кукорево. Тя – самодейката баба Стойка в ролята на баба Марта закичи децата с мартенички, пожела им да са бели и червени, румени, засмени, а те от своя страна я поздровиха със стихчета и песнички, посветени на нея.

Баба Марта – един истински български празник, с хилядолетна традиция, на който си пожелаваме много здраве, щастие, любов, късмет….Това е един чудесен празник за самодейците от Кукорево, които не жалят време и сили, за да работят за запазването на българската традиция и култура. Само когато си постоянен и репетираш в студените зали, след тежък работен ден, при грижите, които всеки човек има…. Само когато съпреживееш изкуството, докато го създаваш на сцената…Само когато се разплакваш умилен от искрените аплодисменти на публиката, за която си се раздал….

Тогава и само тогава можеш да разбереш себе си и хората, които си докоснал със самобитния си талант, да усетиш неговата сила, красота и полза и да изпиташ чувство на удовлетворение, че си бил полезен някому (пък бил той и непознат) и си влязъл с добри намерения в душата му. Защото да бъдеш самодеец е чест! Да си самодеец, се иска сърце и душа! А, който ги притежава, не може да бъде студен, зъл и злопаметен! Затова, когато човек види отстрани как се отнасят един към друг самобитните таланти и когато не са на сцената, колко са задружни и как се веселят, с колко усилия и всеотдайност пазят своя „храм” и люлка на традициите- читалището, му се приисква да си открадне малко от тази непринуденост и чистота, да я затвори в душата си, за да го стопля в безрадостното и сиво ежедневие. Ръководството на НЧ „Виделина-1928” с.Кукорево благодари на всички самодейци за всеотдайността и участието във всички наши мероприятия! Пожелаваме на всички да бъдат живи и здрави, упорити, все така задружни и весели, да продължават с много любов и вдъхновение да съхраняват и предават на поколенията чистия български фолклор песните, танците, и обичаите. Успешна творческа година!

 По повод 142 години от Освобождението на България, учениците от ОУ „Христо Ботев” се показаха горди българи навръх Национален празник Трети март. Те участваха в „Урок по родолюбие” , като проведоха исторически двубой, който премина в два отбора опълченци и въстаници и така представиха незабравимата България, и се преклониха пред паметта на онези, които са платили с живота си за нашата свобода. Поклон пред паметта на всички, проляли кръвта си за свободата на България!

От 13 март в България бе въведено извънредно положение за един месец, във връзка с разрастващата се епидемия от COVID-19. Така От 16 март библиотеката не работи с граждани.

На 21 април е Международен Ден на Детската Книга.

„Ако искаш умен да растеш, книжки трябва да четеш.”

Дете, което чете

Един ден

Ще бъде ЧОВЕК,

Който мисли….

Празникът съвпада с рождения ден на детския писател Ханс Кристиян Андерсен, кой е създал едни от най-великолепните приказки на всички времена. „Няма по-хубави от тия, които създава самия живот”, казва Андерсен, с което показва колко правдиви и истински са неговите истории.

Определянето на специален празник на книгата за децата има за цел да вдъхне любов към четенето у децата и да обърне внимание на обществото върху детската книга и литература за деца като цяло.

На първи юни по случай Международния ден на детето, децата от ДГ ”Щурче” направиха един приказен карнавал в центъра с много музика, песни и танци. Всяко изпълнение на малките артисти беше посрешнато с бурни аплодисменти. Всички им пожелахме безгрижно детство и много щастие, да бъдат винаги здрави, задружни и весели.

На втори юни отбелязохме деня на Ботев (1848-1876) и на загиналите за свободата и независимостта на България. С празнична витрина-кът и Дълбок поклон!

За поредна година библиотеката при НЧ”Виделина-1928” се включи в инициативата на Националната седмица на четенето от 22 до 26 октомври, за да почетем мероприятието -хем да почетем в билиотеката от любимите ни книги, хем да почетем инициативата. Така по повод Националната седмица на четенето към най-малките читатели в билиотеката”Любими приказни герои” и към учениците от начален етап-„Маратон на четенето”, имахме посещение от децата на ДГ”Щурче” и ОУ”Христо Ботев”с.Кукорево в библиотеката. Така най-малките читатели имаха възможността да се запознаят с приказния свят на героите от приказките в библиотеката. Малки и големи с голям интерес посетиха библиотеката в читалището.

ІІ. ИНФОРМАЦИЯ за дейността на читалищната библиотека за 2020г.

Библиотечната дейност към читалището е на нужната висота като периодично се обновява. Читалището разполага с голяма библиотека.

Библиотеката е светилище на българската и световна култура, предадена ни от миналото. Силата на написаното слово ще пребъде, независимо от новите технологии, които съпътстват ежедневието ни, защото нищо не може да се сравни с усещането да се докоснеш до книгата.

Библиотеката при НЧ „Виделина-1928” с.Кукорево, разполага с 8361 тома литература. Читателите в библиотеката (през 2020 г.) са 109 души, от тях до 14 години – 75 бр. читатели. Заети книги – 675, а посещенията са 513. В заемна 258 и в читалня 155 посещения. .

Основната група читатели в нашата библиотека са ученици до 14г. Читателите над 14 г. са ученици горна степен, студенти, работещи и пенсионери. Преобладаващата част от читателите – повече от половината са жени, останалите мъже. Броят на студентите читатели в библиотеката е намалял, което се дължи на факта, че младите хора активно ползват възможностите на интернет.

През 2021 година очакваме да имаме повече изяви от културен характер в нашето читалище „Виделина – 1928“.

Песента е жива, когато се пее!

Танцът е жив, когато се играе!

Традицията е жива, когато се спазва!

Ние имаме своето достойно минало, своите традиции. Нека те ни помогнат в пътя ни напред, да ни учат отново да бъдем заедно, да вярваме в себе си, да отстояваме българското.

Изготвил: читалищен секретар:

/ Веселина Димитрова/

НАРОДНО ЧИТАЛИЩЕ „ВИДЕЛИНА – 1928“ С. КУКОРЕВО, ОБЩИНА „ТУНДЖА“

**П Л А Н - П Р О Г Р А М А**

ЗА РАБОТАТА НА НАРОДНО ЧИТАЛИЩЕ „ВИДЕЛИНА–1928”

С.КУКОРЕВО, ОБЩИНА ТУНДЖА, ОБЛАСТ ЯМБОЛ

**ЗА 2021 ГОДИНА**

Народно читалище „Виделина-1928” е единствен културно-информационен център на територията на село Кукорево. То е инициатор на редица културни прояви от регионален характер. Съхранява, обогатява и разпространява културното наследство на родния край.

Изготвянето на програмата за развитие на читалищната дейност през 2021 г. цели обединяване на усилията за развитие и утвърждаване на читалището като важна обществена институция, реализираща културната идентичност на село Кукорево.

НЧ „Виделина-1928“ с.Кукорево осигурява културно-етническо разнообразие, сътрудничество с общинска организация, НПО, ДГ „Щурче“, както и с ОУ „Христо Ботев“ с.Кукорево.

Дейността на НЧ „Виделина-1928” с. Кукорево е многообразна и включва няколко аспекта: организационна дейност, художествена самодейност, културно-масова работа, библиотечна дейност, финансово отчетна и стопанска дейност.

А. ОРГАНИЗАЦИОННА ДЕЙНОСТ

I. ОБЩИ СЪБРАНИЯ

Месец Март 2021 година

1.Доклад за дейността на НЧ „Виделина-1928” с.Кукорево за 2020г.

 Докладва: Секретаря на читалището

 2. Приемане на годишен финансов отчет за 2020 г.

 Докладва: Председателя на читалището

3.Отчет на проверителната комисия на НЧ „Виделина-1928” с. Кукорево за 2020г.

Докладва: Председателя на проверителната комисия

4. Приемане на план – програма за работата на НЧ „Виделина-1928” с.Кукорево за 2021г.

 Докладва: Секретаря на читалището

 5.Приемане на бюджета на НЧ „Виделина-1928 с.Кукорево за 2021г.

 Докладва: Секретаря на читалището

 ІІ ЗАСЕДАНИЯ НА ЧИТАЛИЩНОТО НАСТОЯТЕЛСТВО

 1.Месец Март2021 година

 Провеждане на годишно отчетно събрание на НЧ „Виделина-1928”с.Кукорево

 Докладва: Председателя на НЧ

 2.Месец Април 2021 година

 22 април - Участие на самодейците от с.Кукорево в Общински празник на Художествената самодейност „Хоро се вие, песен се пее“2021, с. Тенево

24 април – лазарки в Кукорево

 25 април - Участие на самодейците в Общински пролетен празник на хармонията и красотата „От Цветница до Гергьовден“ с. Генерал Инзово, 2021

Текущи въпроси

 Докладва: Председателя на НЧ

 3.Месец Юни 2021 година

Участие на самодейци в Общински празник на традициите „Модата се мени, фолклорът остава”

 Текущи въпроси

 Докладва: Председателя на НЧ

 4.Месец Юли 2021 година

 Отчет за първото шестмесечие на 2021 г.

Текущи въпроси

Докладва: Председателя на НЧ

 5.Месец Август 2021 година

 Текущи въпроси

Докладва: Председателя на НЧ

 6.Месец Септември 2021 година

 Откриване на учебната година и новия творчески сезон за самодейците.

Текущи въпроси

Докладва: Председателя на НЧ

 7.Месец Декември 2021 година

 Празнуване на Коледа и Нова година

 Текущи въпроси

Докладва: Председателя на НЧ

 Б.КУЛТУРНО - МАСОВА РАБОТА И ХУДОЖЕСТВЕНА САМОДЕЙНОСТ

Ежегодно културните прояви и празници подържат духовния живот в нашето населено място

Художествено-творческата дейност в читалището цели запазване и развитие на традиционните ценности на българския народ, съхраняване на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне на свободното време на учениците през лятната ваканция. С изявите на читалището ще се подпомогне за развитие и обогатяване на културния живот в село Кукорево, за утвърждаване на националното самосъзнание и съхраняване богатството на местната и етническа култура. Чрез тази си дейност нашето читалище ще има възможност за популяризиране на нашето населена място в страната. За осъществяване на тези задачи ще бъдат организирани следните празници:

* Организиране и провеждане на местни фолклорни празници
* Организиране и провеждане на празничните прояви, посветени на деня на община „Тунджа“.
* Организиране и провеждане на празник на село Кукорево
* Поддържане на утвърдените форми в любителското художествено творчество и създаване на нови, ангажирано участие в общинските конкурси, празници и други прояви

1.МЕСЕЦ ЯНУАРИ 2021г.

* 21 януари 2021г. - Организиране на празник по случай деня на родилната помощ Пресъздаване на обичай „Бабинден”с участието на самодейци на читалището. На празника се включват всички жени от селото.

2.МЕСЕЦ ФЕВРУАРИ 2021г.

* 1 февруари 2021г. ден на лозаря и винаря-Празник по случай Трифон Зарезан и Св. Валентин и зарязване на лозата в центъра на с.Кукорево с участие на самодейци и жители на селото.
* 12 февруари 2021г. участие в Общински празник на виното „Скалица 2021” в конкурсите за бяло, червено вино и ракия.

3.МЕСЕЦ МАРТ 2021г.

- 1 март- честване на Баба Марта с децата от ДГ „Щурче” с.Кукорево и Ден на самодееца, изложба на мартенички.

- Честване на Трети март- Националния празник на Република България, кът с рисунки, посветени на 143 години от Освобождаването на България от османско робство.

- 8 март. - Международен ден на жената

- 22 март - Първа пролет

 - Честване на рожденни и именни дни на самодейци от първото тримесечие.

 4. МЕСЕЦ АПРИЛ 2021г.

- 24 април - Лазаровден

- 25 април. - Цветница

 5.МЕСЕЦ МАЙ 2021г.

- 2 май - Великденско хоро в центъра, конкурс за „Най-шарено яйце“

Празници на община „Тунджа”

- 6 май - Гергьовден

- 24 май - Ден на славянската писменост, на българската просвета и култура

- 29 и 30 май участие на самодейци във фолклорен фестивал „Тунджа пее и танцува“ 2021, гр.Елхово

 6.МЕСЕЦ ЮНИ 2021г.

 - 1 юни Международен ден на детето

- 2 юни - Ден на Ботев 1848-1876.Отбелязваме деня на Ботев и на загиналите за свободата и независимостта на България, тематична изложба

- Участие във фолклорни празници „Славееви нощи“ 2021 град Айтос

- Честване на рожденни и именни дни на самодейци от второто тримесечие.

 7. МЕСЕЦ ЮЛИ 2021

 - Участие на самодейци във фолклорен фестивал „Песни и танци на мегдана” 2021 град Карнобат

 7.МЕСЕЦ АВГУСТ 2021г.

- 15 август - Богородица

 - Участие на самодейци във Фестивал „Богородична стъпка“ 2021 Ст. Минерални бани

 8.МЕСЕЦ СЕПТЕМВРИ 2021г.

- Участие в Младежки фестивал „Тунджа-творчество и иновации” с.Безмер

 9.МЕСЕЦ ОКТОМВРИ 2021г.

 Откриване на творческия сезон. Събиране на самодейци в разговор какво сме направели през 2021 и какво ни предстои през 2022година.

- 01 октомври - Ден на възрастните хора

- 26 октомври - Димитровден – честване на празника на селото. Празничен концерт за жителите.

- Честване на рожденни и именни дни на самодейци от третото тримесечие.

10.МЕСЕЦ НОЕМВРИ 2021г.

- 01 ноември - Ден на народните будители, кът с изложба в библиотеката на книги за народните будители, тържество с учениците

- 21 ноември - Ден на християнското семейство в салона на читалището

11.МЕСЕЦ ДЕКЕМВРИ 2021г.

- Откриване на Коледните и Новогодишни празници - украсяване на Коледната елха с децата от ДГ „Щурче” с.Кукорево

- Коледно тържество. Празнуване на Бъдни вечер, Коледа и Нова година – обичай Бъдни вечер и посрещането на коледарските групи.

- Честване на рожденни и именни дни на самодейци от четвъртото тримесечие.

В. БИБЛИОТЕЧНА ДЕЙНОСТ

Библиотечната дейност е една от основните дейности на читалището. Тя ще бъде насочена към:

 - Превръщане на библиотеката в съвременен обществен и информационен център, полезен партньор в процесите на информационно осигуряване на жителите ни-хората от различни възрасти.

1. библиотечно обслужване на жителите
2. Обновяване на застарелия библиотечен фонд чрез участие в проекти на Министерството на културата
3. попълване и обогатяване на библиотечните фондове с нови и интересни заглавия от различни области на знанието
4. Организиране на изложби и кътове с литература, витрини
5. Организиране на литературни четения в библиотеката, детската градина и училище

1.Библиотеката към читалището е на нужната висота, да се стреми да задоволява интересите и потребностите на читателите в търсене на желаната книга.Особено внимание да се отделя на малките читатели.

2.Редовно да се облепят всички книги, които са без сигнатури.

3.Да се закупуват нови книги

4.Да се отчислява литература, остаряла и овехтяла.

Г. ФИНАНСОВО-ОТЧЕТНА И СТОПАНСКА ДЕЙНОСТ

Финансирането на читалището е регламентирано в Закона за народните читалища и се осъществява по следния начин:

* Читалището финансира дейността в рамките на държавния бюджет
* Общинско финансиране
* Наеми на помещения
* Членски внос
* Рента от наем земя
* дарения
* други законови приходи

1.Читалището да работи по годишен план

2.На общите събрания да се води протоколна книга

3.Архивите да се съхраняват от секретаря на читалището

4.Да се водят редовно финансовите документи и да се съхраняват в читалището.

Д. ЗАКЛЮЧИТЕЛНА ЧАСТ

 Изпълнението на програмата ще даде възможност за реализация на набелязаните цели, задачи и дейности. Успешното им изпълнение ще спомогне за опазване и съхраняване на културното наследство във времето и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край, подпомагането и развитието на любителското художествено творчество ще стимулира младите хора.

В изпълненията на тази програма ще имаме съществен принос за развитията на образованието и културата, и превръщането на читалището не само в духовен но и като съвременен информационен център с привлекателно място за хората. Така чрез програмата ще се разкрие традициите на миналото, предизвикателствата на настоящето и надеждата за по-добро бъдеще.

 Изготвил: читалищен секретар:

/Веселина Димитрова/